**הנחיות להגשת עבודת דוקטור במתכונת מונוגרפיה**

**מדעים ניסויים**

**תוכן המסמך**:

1. הנחיות להגשתה של עבודת הדוקטור, כולל Check list.
2. מבנה עבודת הדוקטור.

**לקראת הגשתה של עבודת הדוקטור** יש לבדוק:

|  |  |
| --- | --- |
| האם חל שינוי מהותי בכותרתה של עבודת הדוקטור ביחס לכותרת שאושרה?  *נא להקפיד על נוסח הכותרת בעברית ובאנגלית תקניות.* | *אם כן – אנא הגש בקשה לעדכון הכותרת מאושרת על ידי מדריך /ים וחברי ועדה מלווה.* |
| האם חל שינוי בלימודי ההשלמה שלך ביחס להחלטת הוועדה – האם השינוי אושר? | *אם לא – אנא הגש בקשה לשינוי לימודי השלמה מאושרת על ידי מדריך/ים וחברי ועדה מלווה.* |
| האם סיימת את לימודי ההשלמה שלך? | *אם לא – תוכל להגיש את עבודת הדוקטור רק לאחר סיום לימודי ההשלמה.* |
| האם דו"ח ההתקדמות שלך אושר? | *אם לא – תוכל להגיש את עבודת הדוקטור רק לאחר אישורו.* |
| במדעים הניסויים – האם הרצאת ההתקדמות שלך אושרה? | *אם לא – תוכל להגיש את עבודת הדוקטור רק לאחר אישורה.* |
| האם שלמת את שכר הלימוד כנדרש? | *אם לא – אנא הסדר תשלומיך במדור שכר לימוד.* |

**הגשת עבודת דוקטור:**

* 1. עבודת הדוקטור תוגש לרשות לתלמידי מחקר במדעים הניסויים באופן מקוון, באמצעות מערכת [ייעודית להגשת העבודות](https://tss.ekmd.huji.ac.il/Pages/default.aspx).
  2. העבודה תוגש בפונט 12, ברווח וחצי, על גבי דפים בגודל A4.
  3. היקף העבודה (ללא גראפים, טבלאות, נספחים, ביבליוגרפיה ומפתח):
     + בעברית:
     + במדעים העיוניים: ההיקף המומלץ הוא עד 250 עמודים; כ – 100,000 מילים; כ – 450,000 סימני דפוס.
     + במדעים הניסויים: עד 100 עמודים; כ – 40,000 מילים; כ - 180,000 סימני דפוס.
     + באנגלית – ההיקף יכול להיות גדול עד 30% מההיקף בעברית.
  4. העבודה תישא את שמו של התלמיד בלבד; שמותיהם של המדריכים יצוינו בצורה מתאימה בגופו של החיבור.
  5. לעבודה יהיה שער בעברית (מכיוון ימין) ושער באנגלית (מכיוון שמאל) – פירוט בהמשך.

**יש להקפיד על עריכה והגהה נאותות של העבודה, שבלעדיהן לא תוכל העבודה להישפט.**

**שם התלמיד ושם המדריך יוצגו על גבי העבודה בנוסחם הרשמי, כפי שהם מוצגים במאגר הנתונים האוניברסיטאי.**

**הגשת העבודה והמסמכים הנלווים**

**הגשת העבודות נעשית באופן מקוון אמצעות אתר ייעודי שכתובתו** [http://tss.huji.ac.il](http://tss.huji.ac.il/).

ההזדהות בכניסה למערכת נעשית עם שם המשתמש בו אתם מזדהים במחשבי החווה ושרותי 365.

את שם המשתמש יש לרשום CC\username

אם אינכם יודעים/זוכרים את הסיסמא, ניתן לאפס  [בקישור](https://pm.cc.huji.ac.il/pwm/public/landing.jsp?session_verification_key=MJtsvWulPRKIR1Vq5GZEJR7vesm436Ak17245aba2f0).

מידע נוסף מופיע [בקישור](https://tss.ekmd.huji.ac.il/Pages/account.aspx).

|  |  |
| --- | --- |
| **שם המסמך** | **פרטים נוספים** |
| טופס פרטים אישים | טופס מקוון אותו יש למלא באתר |
| עבודת הדוקטורט​ | יש להעלות כקובץ אחד בפורמט PDF. במידת הצורך, ניתן להעלות קבצי מידע נוספים (נספחים, קבצי וידאו וכיוב') |
| תקציר העבודה | התקציר, באורך 3-2 עמודים, יוגש בשפת העבודה ויהיה זהה בתוכנו לתקציר הכלול בעבודה עצמה. **בראש התקציר יש לכתוב את שם העבודה (בעברית ובאנגלית), שם התלמיד/ה ושמות המנחים.** בתקציר יפורטו נושאי העבודה וחידושיה העיקריים. בעבודה במתכונת של אסופת פרקים יש לכלול בתקציר פירוט של המאמרים שפורסמו לפי הכללים הביבליוגרפיים המקובלים, וכן לציין האם העבודה מורכבת רק ממאמרים שהתפרסמו (למעט מבוא וסיכום) |
| מכתב תרומה (או הצהרה על כך שלא התקיימה שותפות במחקר, ראו הסבר בעמודה משמאל) | המכתב נדרש רק במקרים בהם התקיימה שותפות מסויימת (מעבר למנחה/ים) במחקר. המכתב ייכתב בשפת העבודה, יהיה זהה לזה הכלול בעבודה, ייכתב ע"י התלמיד/ה ויאושר על ידי המנחה. במכתב תפורט תרומת התלמיד/ה לכל אחד מפרקי העבודה והתרומה של כל שותף, אם יש כאלה (בין אם העבודה נכתבה במכונת אסופה ובין אם נכתבה במתכונת מונוגרפיה).  **במקרים בהם לא התקיימה שותפות, יש לסמן הצהרה על כך במסך Submission status, באתר הגשת העבודות** |
| אישור מהספריה על היעדר חובות | אנא פנו [לספריה התחומית](https://libraries.huji.ac.il/)לצורך קבלת האישור בדוא"ל |
| [טופס הצהרה](https://tss2.ekmd.huji.ac.il/home/ARS/ARS10-2020/ARSForms/PhDsubmission_declarations_0.docx) | יהיה חתום על ידי התלמיד/ה והמנחה/ים. במידה והעבודה כתובה במתכונת אסופת פרקים, יחתמו על הטופס גם חברי הוועדה המלווה |
| טופס הסכמת מחבר שותף (או הצהרה על כך שלא התקיימה שותפות שוות תרומה במחקר, ראו הסבר בעמודה משמאל)​ | נדרש רק במקרים בהם ישנו שותף שווה תרומה. הטופס מהווה אישור מאת השותף להכללת הפרק המשותף בעבודת הדוקטור.  **במקרים בהם אין שותפים שווי תרומה, יש לסמן הצהרה על כך במסך Submission status, באתר הגשת העבודות** |
| טופס אישור להפקדת עבודת הדוקטור בספריה | בכפוף לאישורה, עבודת הדוקטור תישלח ע"י הרשות לתלמידי מחקר לספריה התחומית, בליווי טופס זה |
| טופס הרשאה לרישום שנתי במהלך שיפוט עבודת הדוקטור | הטופס יאפשר לרשות לתלמידי מחקר לרשום את התלמיד/ה ברישום השנתי בתקופת שיפוט העבודה |
| **שני הטפסים הבאים ימולאו על ידי המנחה/ים.**  **כחלק מהליך הגשת העבודה באתר הייעודי להגשת העבודות, תתבקשו להזין את פרטי המנחה/ים. ​לאחר מילוי הפרטים יישלח אליהם דוא"ל ובו קישורים למילוי הטפסים הבאים:** | |
| [טופס](http://www.research-students.huji.ac.il/file/%D7%98%D7%95%D7%A4%D7%A1-%D7%97%D7%95%D7%95%D7%AA-%D7%93%D7%A2%D7%94-%D7%A9%D7%9C-%D7%9E%D7%A0%D7%97%D7%94-%D7%A2%D7%9C-%D7%A2%D7%91%D7%95%D7%93%D7%AA-%D7%94%D7%93%D7%95%D7%A7%D7%98%D7%95%D7%A8-%D7%91%D7%9E%D7%93%D7%A2%D7%99%D7%9D-%D7%94%D7%A0%D7%99%D7%A1%D7%95%D7%99%D7%99%D7%9D) ובו חוות דעה מפורטת על עבודת הדוקטורט, וכן סיכום ומסקנות | גם במקרים בהם יש יותר ממנחה אחד, על כל אחד מהמנחים לשלוח את טופס חוות הדעה ​​​​​​​לאתר:  את חלקו הראשון של הטופס, מסקנות וסיכום הערכה, על כל מנחה למלא בנפרד. החלק השני, חוות הדעת המפורטת - במידה ויש הצדקה אקדמית, ניתן להגיש חוות דעת משותפת בחתימת כל המנחים (המנחים יציינו זאת על גבי הטופס) |
| טופס מקוון להצעת שופטים | את ההצעה המקוונת לשופטים יכול למלא מנחה אחד או כל המנחים |

*יש לשים לב:*

1. *לעיתים נדרשים תיקונים כתנאי לאישור העבודה. לפיכך, כל עוד אין אישור סופי של הרשות לתלמידי-מחקר על עבודת-הדוקטור, אין להשתמש בתואר "דוקטור" בכל מסגרת שהיא.*
2. *עבודה אשר אושרה כעבודת דוקטור על-ידי הרשות לתלמידי-מחקר, תופקד ע"י הרשות בספריית האוניברסיטה הרלוונטית לתחום המחקר.*

**תיאום ציפיות לגבי לוח הזמנים:**

ממועד הגשתה של עבודת הדוקטור ועד קבלתו של אישור הזכאות לתואר יתכן שיחלפו מספר חודשים (בממוצע 6 חודשים). יש לקחת בחשבון שבנוסף לתקופת שיפוט בת חודשיים – שלושה, הליך בחירתם של השופטים ומינויים עשוי להימשך למעלה מחודש. הדבר תלוי גם במועד ההגשה ובמספר העבודות המוגשות באותה עת. כמו כן, יתכן שלב תיקונים, שעשוי להימשך בין מספר ימים למספר חודשים.

**סדר דפי הפתיחה לעבודה**

**בכל עבודה, בין אם כתובה בעברית ובין אם באנגלית, צריכים להופיע דפי פתיחה בעברית מצדה האחד של העבודה, ודפי פתיחה באנגלית מצדה השני, כמפורט בסעיפים א' 4-1, ב' 4-1 שלהלן (לנוחיותכם, צירפנו גם קבצים המדגימים את המבנה לפיו יש להגיש את העבודה).**

**אם אושרה כתיבה בשפה אחרת, השער בשפת החיבור יופיע ראשון, ואחריו יופיע השער כמפורט לעיל.**

 

**א. פתיחה בעברית (מימין לשמאל):**

1. דף שער חיצוני על נייר עבה ובו:

"\_\_\_\_\_\_\_\_\_\_\_\_\_\_\_\_\_" (שם החיבור – נושא העבודה)

חיבור לשם קבלת תואר דוקטור לפילוסופיה

מאת

\_\_\_\_\_\_\_\_\_\_\_\_\_\_\_\_ (שמו של התלמיד)

הוגש לסנט האוניברסיטה העברית בירושלים

חודש/שנה

2. שער פנימי זהה לחלוטין.

3. בדף הבא אחרי השער הפנימי יש להזכיר את שם המדריך(ים) בנוסח זה:

עבודה זו נעשתה בהדרכתו(ם)

של \_\_\_\_\_\_\_\_\_\_\_\_\_\_\_\_\_\_\_\_\_\_.

\*דף זה לא יכיל מילים נוספות (גם לא את שמו של בית הדפוס).

4. תקציר

**הסידור של סעיפים 1, 2, 3, 4 יתקיים באופן זהה בצד הלועזי של העבודה.**

5. מכתב תרומה (ראו הסבר מפורט במסגרת רשימת המסמכים לעיל, עמ' 3).

6. תוכן עניינים בשפת החיבור.

**ב. פתיחה באנגלית (משמאל לימין. סדר הדפים זהה):**

1. דף שער חיצוני על נייר עבה ובו:

TITLE

Thesis for the degree of

“Doctor of Philosophy”

By

Submitted to the Senate of the Hebrew University of Jerusalem

Month/Year

2. דף שער פנימי זהה לחלוטין.

3. בדף הבא אחרי השער הפנימי יש להזכיר את שם המדריך(ים) בנוסח זה:

This work was carried out under the supervision of:

Name/Names

4. Abstract.

הסידור של סעיפים 1, 2, 3, 4 יתקיים באופן זהה בצד העברי של העבודה.

5. A Letter of Contribution – ראו הסבר במסגרת רשימת המסמכים לעיל, עמ' 3.

6. Contents - בשפת החיבור.

**שפת החיבור (מתוך תקנון תלמידי מחקר)**

* + 1. עבודת הדוקטור תוגש בעברית או באנגלית.
    2. עבודת דוקטור תוגש בשפה אחרת לאחר אישור הרשות במקרים הבאים:

1. הוועדה המלווה קבעה כי לאור חומר העבודה ונושאה עדיף לכתוב אותה בשפה הנדרשת.
2. אי-אפשר להרכיב ועדת שופטים מומחים בנושא, שכולם קוראים עברית או אנגלית.
   * 1. תחום או חוג יכול לקבוע כי עבודות דוקטור במסגרתו יוגשו בעברית.

הנחיות למבנה חיבור עבודת דוקטור במתכונת של מונוגרפיה

1. **תקציר (Abstract) -** התקצירים יופיעו בתחילת העבודה, **לפני** תוכן העניינים (בעברית ובאנגלית). תקציר בעברית יופיע בתחילת העבודה מצד ימין. תקציר באנגלית יופיע מצד שמאל. היקף התקציר כ – 2 עמודים. יש לצרף תקצירים בשפות העברית והאנגלית לכל חיבור הכתוב בשפה אחרת. (ניתן למספר את דפי התקציר במספרים רומיים).
2. **מבוא (Introduction)** - סקירה רחבה ועדכנית של תחומי המחקר הנכללים בעבודה. בסוף המבוא יפורטו בקצרה מטרות המחקר עליהן מבוססת עבודת הדוקטור.
3. **שיטות המחקר (Methodology)** – בפרק זה יתוארו שיטות המחקר תוך פירוט שיטות המחקר שפותחו במהלך העבודה. בחיבור המבוסס על עבודה ניסויית יפורטו גם החומרים ששימשו בניסויים.
4. **תוצאות (Results)** – בפרק זה, או בפרקים מקבילים, יפורטו תוצאות המחקר (ומשמעותן הסטטיסטית במידת הצורך) בצירוף טבלאות ושרטוטים רלבנטיים.
5. **דיון ומסקנות (Discussion and Conclusions)** – בפרק זה יסוכמו ויידונו התוצאות באופן ביקורתי, ויוסקו מסקנות ביחס להמשך אפשרי של המחקר שנעשה לכיוונים דומים או שונים. יש לציין את כל החידושים ותרומתם לתחום המחקר הנדון.
6. **ביבליוגרפיה (References)**  - בפרק זה יצוטטו ספרים ומאמרי מחקר שהוזכרו, או שנעשה בהם שימוש במהלך החיבור. אופן הציטוט עפ"י המקובל בספרות המדעית של תחום המחקר.
7. **נספחים - (Appendices)** ישמשו לריכוז חומר בעל אופי טכני בעיקרו שהסתמכות עליו נחוצה בגוף העבודה, או מסייעת במישרין לשחזור תוצאות העבודה. הנספחים יכרכו בנפרד מגוף העבודה, אלא אם הם קצרים דיים.
8. **שלמי תודות (Acknowledgements) - (רשות בלבד (** ניתן להוסיף לעבודה. דף ה"תודות" יוכנס מיד לאחר הדף עם שם המדריך.